section_heading: Izgradnja hotela
paragraph_text: Projekt obnove i izgradnje „Palasa” predstavljen je 2007. godine, a prema informacijama iz 2012. godine nastavak su kočili neriješeni imovinsko-pravni odnosi oko dvije parcele zemljišta na kojem se nalazi objekt. Izgradnja hotelskoga zdanja na osam katova u središtu Banja Luke ranije je procijenjena na oko 40 milijuna eura. Projektom je predviđena obnova oko 20 000 metara kvadratnih prostora (sobe, poslovni prostori, kongresne dvorane, bazen i spa-centar).<ref> Godine 2011. hotel je dobio rješenje Republičke uprave za geodetske i imovinsko-pravne poslove Republike Srpske u kojemu je navedeno kako je zemljište ispod objekta vlasništvo hotela Palas. Međutim, Medžlis Islamske zajednice Banja Luka na tu odluku podnio je žalbu Okružnom sudu tvrdeći kako je odluka Republičke uprave za geodetske i imovinsko-pravne poslove Republike Srpske nezakonita.<ref> Postupak je okončan 2017. godine. Ustavni sud Bosne i Hercegovine u Velikom Vijeću, rješavajući apelaciju Medžlisa Islamske zajednice Banja Luke, na sjednici održanoj 19. travnja 2017. godine donio je Odluku o dopustivosti i meritumu.<ref>